Հայաստանի և Վրաստանի միջև առևտրի կրճատման միտումը շարունակվում է։ 2017 թ. առաջին եռամսյակի տվյալներով՝ Վրաստանից Հայաստան արտահանվող և ներկրվող ապրանքների ընդհանուր արժեքը 2016 թ. նույն հատվածի համեմատ նվազել է 3.48%-ով։ Վրացական Policy and Management Consulting Group (PMCG) կենտրոնը թեմային մի ամբողջ աշխատություն է նվիրել՝ պարզելով, որ այս միտումը թերևս առաջացել է 2013 թ., երբ Հայաստանը հայտարարեց Եվրասիական տնտեսական միությանն (ԵՏՄ) անդամակցելու որոշման մասին։